Res Publica Brunsvicum
Res Publica Brunsvicum (Theod. Freistaat Braunschweig) anno 1918, postquam monarchia abolita est, e Ducatu Brunsvici condita est et terra Rei Publicae Vimarianae fuit. Anno 1946 cum aliis terris in novam terram Saxoniam Inferiorem consociata est.

Caput 
Caput Rei Publicae urbs Brunsvicum erat.

Historia 
8 Novembris 1918 consilium opificum et militum Brunsvici Ducem Ernestum Augustum ad deponendum honorem coegit et Rem Publicam Consiliorum Brunsvici (Räterepublik Braunschweig) proclamavit. Mense Februario 1919 exercitus Germaniae Brunsvicum expugnavit et sectatoris communismi expulsit. Anno 1922 civitas Res Publica Brunsvicum nominata est. Anno 1933, postquam Nazistae et Brunsvici rerum potiti sunt, Brunsvicum ut ceterae civitates Germaniae non diutius sui iuris fuit. Anno 1944 territorium Brunsvici agris mutatis continens factum est. Anno 1945, postquam Britanni terram occupaverunt, Res Publica iterum condita est. Sed iam 21 Novembris 1946 Brunsvicum pars novae terrae foederalis Saxoniae Inferioris facta est.

Praesides ministrorum 
 Augustus Merges (USPD) 10 Novembris 1918 - 22 Februarii 1919
 Iosephus Oerter (USPD) 22 Februarii 1919 - 16 Aprilis 1919
 Henricus Jasper (SPD) 30 Aprilis 1919 - 22 Iunii 1920
 Iosephus Oerter (USPD, iterum) 22 Iunii 1920 - 24 Novembris 1921
 Augustus Junke (USPD) 25 Novembris 1921 - 28 Martii 1922
 Otto Antrick (SPD, pro tempore) 28 Martii 1922 - 22 Maii 1922
 Henricus Jasper (SPD, iterum) 23 Maii 1922 - 24 Decembris 1924
 Gerhardus Marquordt (DVP) 24 Decembris 1924 - 14 Decembris 1927
 Henricus Jasper (SPD, ter) 14 Decembris 1927 - 1 Octobris 1930
 Wernerus Küchenthal (DNVP) 1 Octobris 1930 - 5 Maii 1933 
 Theodericus Klagges (NSDAP) 5 Maii 1933 - 12 Aprilis 1945
 Hubertus Schlebusch (SPD) 24 Aprilis 1945 - Ianuarium 1946
 Alfredus Kubel Ianuarii 1946 - 9 Decembris 1946

Antiquae civitates Germaniae
Condita 1918
Res Publica Brunsvici